Na podlagi 7. točke 57. člena Zakona o javnih uslužbencih (ZJU, Ur. l. RS, št. 63/07 ZJU-UPB3, s spremembami) in 25. člena Zakona o delovnih razmerjih (ZDR-1, Ur. l. RS, št. 21/13, s spremembami) Ministrstvo za okolje, podnebje in energijo, Inšpektorat Republike Slovenije za okolje in energijo, Dunajska cesta 56, 1000 Ljubljana, objavlja strokovno-tehnično delovno mesto:

**FINANČNIK VII/2-II (DM: 192) v Službi za splošne in pravne zadeve**

**Kandidati, ki se bodo prijavili na prosto delovno mesto, morajo izpolnjevati naslednje pogoje:**

* imeti končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja);
* najmanj 3 leta delovnih izkušenj (po pridobitvi strokovnega naziva),
* državljanstvo Republike Slovenije;
* znanje uradnega jezika;
* kandidat ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti, in ne sme biti obsojen na nepogojno kazen zapora v trajanju več kot šest mesecev;
* zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe na posameznem delovnem mestu.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se zahtevane delovne izkušnje skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali drugo bolonjsko stopnjo.

**Naloge delovnega mesta so:**

* izvajanje nalog v zvezi s prisilno izterjavo terjatev organa,
* upravljanje z dokumentarnim gradivom,
* hramba dokumentarnega gradiva,
* opravljanje drugih nalog podobne zahtevnosti,
* priprava in obdelava dokumentacije, vezane na javna naročila,
* sodelovanje pri nalogah, povezanih s pripravo predloga proračuna,
* skrb za izvedbo postopka nabave potrošnega materiala za potrebe inšpektorata,
* izvajanje vseh potrebnih postopkov, vezanih na e-račune,
* obdelava podatkov in priprava evidenc vezanih na osnovna sredstva,
* opravljanje zgoraj navedenih nalog po navodilu neposredno nadrejenega za potrebe IRSNVP in IRSS.

Prijava na prosto delovno mesto mora biti **obvezno pripravljena in oddana na predpisanem obrazcu**, ki je sestavni dela objave natečaja z natančno izpolnjenimi vsemi rubrikami in podpisanimi izjavami in verodostojnimi listinami, ki izkazujejo delovne izkušnje.

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja/raven in smer izobrazbe, pridobljen strokovni naziv ter datum pridobljene izobrazbe in ustanova, na kateri je bila izobrazba pridobljena;
2. pisno izjavo kandidata, ki vsebuje opis delovnih izkušenj, iz katerega je razvidno izpolnjevanje pogojev glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela, opis dela in stopnjo zahtevnosti delovnega mesta);
3. izjavo kandidata, da:
	* je državljan Republike Slovenije,
	* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
	* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
4. izjavo kandidata, da za namen tega natečajnega postopka dovoljuje Inšpektoratu Republike Slovenije za okolje in energijo, da iz uradnih evidenc pridobi podatke iz 1. in 3. točke.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in drugih dokazil ter na podlagi razgovora, poleg tega pa lahko tudi z drugimi metodami preverjanja (pisno oz. praktično preverjanje znanja).

Obravnavali bomo samo pravočasne in popolne vloge. Formalno nepopolne vloge se skladno z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/2006 in 104/2010) ne bodo uvrstile v izbirni postopek.

Z izbranim kandidatom bomo sklenili pogodbo o zaposlitvi za strokovno tehnično delovno mesto za nedoločen čas, s polnim delovnim časom in **tri mesečnim poskusnim delom**. Izhodiščni plačni razred je 36, kar po plačni lestvici pomeni osnovno plačo 1.877,01 € bruto. Delo bo opravljal v prostorih Inšpektorata Republike Slovenije za okolje in energijo, Službi za splošne in pravne zadeve, Dunajska cesta 56, 1000 Ljubljana.

**Rok za prijavo** je **15 dni** od objave javnega natečaja na spletni strani Portala GOV.SI in Zavoda RS za zaposlovanje.

Kandidati vložijo pisno prijavo na priloženem obrazcu **IRSOE Obrazec Finančnik v SSPZ DM 192**, s priloženimi dokazili, ki jo pošlje v zaprti kuverti z oznako: »**Javna objava št. 1003-46/2024**«, na naslov: Inšpektorat Republike Slovenije za okolje in energijo, Služba za skupne in pravne zadeve, Dunajska cesta 56, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: kadrovska.irsoe@gov.si, pri čemer veljavnost prijave ni pogojena z elektronskim podpisom. Prijava je pravočasna, če je oddana priporočeno na pošto ali poslana po e-pošti najkasneje zadnji dan roka za prijavo.

Informacije o izvedbi postopka dobite vsak delovni dan med 9. in 10. uro na telefonski številki: (01) 420 44 77 pri Barbki Zupan. Informacije o delovnem področju pa dobite na telefonski številki: (01) 777 00 89 pri Poloni Sopčič.

Obvestilo o končanem postopku bo objavljeno na spletni strani Portala GOV.SI.

V besedilu internega natečaja so izrazi, zapisani v moški slovnični obliki, uporabljeni kot nevtralni za ženske in moške.